**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Predkladateľ:** Ministerstvo vnútra Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **20 864** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **20 539** | **22 367** |
| ***Spolu = A+B+C+D+E*** | **41 403** | **22 367** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **41 403** | **22 367** |

|  |  |  |  |  |  |
| --- | --- | --- | --- | --- | --- |
|  |  |  |  |  |  |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1 | Zvýšenie správneho poplatku za vydanie dokladu o pobyte | Zákon č. 145/1995 Z. z. | Položka 24 sadzobníka | 1.SK | 01.07.24 | Všetky kategórie podnikov | 5 216 | 4 | 20 864 | In (zvyšuje náklady) | 20 864 | 0 |
| 2 | Zníženie administratívnej záťaže automatickým zasielaním dokladu o pobyte na adresu cudzinca | Zákon č. 145/1995 Z. z. | Položka 24 sadzobníka | 1.SK | 01.07.24 | Všetky kategórie podnikov | 5 216 | 4 | 19 158 | Out (znižuje náklady) | 19 158 | 0 |
| 3 | Zníženie potreby nahlasovať voľné pracovné miesto v prípade využitia modrej karty | Zákon č. 5/2004 Z. z. | § 21a v spojení s § 62 ods. 6 | 1.SK | 01.03.24 | Všetky kategórie podnikov | 699 | 5 | 3 209 | Out (znižuje náklady) | 3 209 | 0 |
| 4 | Žiadosť o vydanie potvrdenia o možnosti obsadenia voľného pracovného miesta | Zákon č. 5/2004 Z. z. | § 21a a § 21b | 1.SK | 01.03.24 | Všetky kategórie podnikov | 2 796 | 7 | 20 539 | In (zvyšuje náklady) | 20 539 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

**Zvýšenie správneho poplatku za vydanie dokladu o pobyte**

Zvýšenie poplatkov za vydanie dokladu o pobyte je o 4 € za úkon zaslania dokladu na adresu cudzincov vo všetkých prípadoch. Počet dotknutých subjektov je 5216 (zdroj: NPC – Národné personalizačné centrum). Pri výpočte navýšenia príjmov do štátneho rozpočtu v súvislosti s navrhovanou úpravou sadzieb správneho poplatku za vydanie dokladu o pobyte a jeho doručenie na adresu cudzinca, bol ako základ použitý počet dokladov o pobyte vydaných (objednaných do výroby) pre cudzincov v roku 2023, čo bolo spolu **84 335** ks. Z uvedeného počtu bolo 79 119 ks dokladov o pobyte zaslaných na adresu cudzincom, čo bolo spojené so zaplatením správneho poplatku v hodnote 3 eurá / doklad (v roku 2023 išlo o nadštandardnú službu za príplatok). Zvyšné doklady o pobyte z celkového počtu v roku 2023 v množstve 5216 ks si cudzinci prevzali priamo na oddeleniach cudzineckej polície Policajného zboru bez zaplatenia správneho poplatku za doručenie na adresu (3 eurá / doklad).

Keďže návrh novely zákona o pobyte cudzincov zavádza „automatické“ doručovanie každého vydaného dokladu o pobyte na adresu cudzinca, počíta sa so spoplatnením každého vydaného dokladu o pobyte v hodnote 4 €/doklad (podľa navrhovanej novely zákona o správnych poplatkoch). Pri približne rovnakých počtoch vydaných dokladov o pobyte z roku 2023 bude príjem do rozpočtu predstavovať sumu cca 20 864 € za rok 2025, 2026 a 2027 a 10 432 € za 6 mesiacov roka 2024. Táto suma bola vyrátaná vynásobením počtu 5216 ks dokladov (ktoré v roku 2023 neboli doručené na adresu) x 4 eurá (spoplatnenie služby doručenia na adresu).

Celkové zvýšenie záťaže na podnikateľské prostredie bude vo výške **20 864,00** € za rok 2025, 2026 a 2027 a **10 432 €** za 6 mesiacov roka 2024. Ide o priame finančné náklady – poplatky.

**Zníženie administratívnej záťaže automatickým zasielaním dokladu o pobyte na adresu cudzinca:**

Expertný odhad trvania povinností (20 minút) – ide o časový rozdiel vypočítaný z kalkulačky nákladov. V rámci štandardizovaných časových náročností bol tento údaj vypočítaný ako časový rozdiel medzi položkou „Predloženie dokladu/dokumentu papierovo“ (50 minút) a „Predloženie dokladu/dokumentu elektronicky“ (30 minút)

50 minút – 30 minút = 20 minút

V tabuľke „Kalkulačka nákladov podnikateľského prostredia“ je v súvislosti s reguláciou „Zníženie administratívnej záťaže automatickým zasielaním dokladu o pobyte na adresu cudzinca“ uvedené číslo normy a lokalizácia: Zákon č. 145/1995 Z. z. a Položka 24 sadzobníka. Zo sadzobníka poplatkov bola úplne vypustená možnosť vydania dokladu o pobyte a jeho prevzatie na príslušnom oddelení cudzineckej polície PZ, z čoho vyplýva, že doklad o pobyte bude cudzincom zasielaný len poštou. Táto zmena však má dopad na zníženie administratívnej záťaže, a to na strane cudzinca, ako aj na strane pracovníkov oddelení cudzineckej polície PZ. Zasielaním dokladu o pobyte na adresu sa odbúrava fyzická návšteva cudzinca na príslušnom oddelení cudzineckej polície PZ za účelom vyzdvihnutia si dokladu o pobyte.

Frekvencia plnenia povinnosti nepravidelne/jednorázovo – v príslušnej tabuľke „Kalkulačka nákladov podnikateľského prostredia“ bola v súvislosti s reguláciou „Zníženie administratívnej záťaže automatickým zasielaním dokladu o pobyte na adresu cudzinca“ vybraná položka frekvencie plnenia povinnosti: „nepravidelne/jednorázovo“ z dôvodu, že cudzinec žiadajúci o doklad o pobyte nebude túto službu využívať v pravidelných intervaloch, ale v podstate jednorázovo (vydanie dokladu o pobyte), prípadne v nepravidelných frekvenciách – ak pôjde o obnovenie pobytu a s tým spojené vydanie nového dokladu o pobyte, alebo v prípade straty dokladu o pobyte a podobne.

**Zníženie nákladov v súvislosti s vypustením podmienky nahlásiť voľné pracovné miesto vo niektorých prípadoch na účel udelenia modrej karty**

Návrhom zákona sa znižuje administratívna záťaž pre zamestnávateľov návrhom na vypustenie podmienky pre vydanie súhlasného potvrdenia o možnosti obsadenia voľného pracovného miesta, ktoré zodpovedá vykvalifikovanému zamestnaniu, a to splnenie si povinnosti nahlásiť voľné pracovné miesto v prípadoch, ak ide o

1. konanie o obnovenie modrej karty štátneho príslušníka tretej krajiny, ktorý bude zamestnaný na tom istom pracovnom mieste,
2. konanie o vydanie modrej karty štátnemu príslušníkovi tretej krajiny, ktorý má udelený prechodný pobyt na účel zamestnania a ktorý bude zamestnaný na tom istom pracovnom mieste,

V porovnaní s aktuálnymi podmienkami na vydanie modrej karty a udelenie jednotného povolenia v rámci aplikačnej praxe vnímame, že na základe jednotného povolenia sú obsadzované aj vysokokvalifikované pozície, a to také, ktoré by spĺňali podmienky na vydanie modrej karty. Podľa štatistických údajov UPSVR bolo v roku 2021 vydaných 17 a v roku 2022 18 potvrdení podľa § 21a zákona o službách zamestnanosti (na účel vydania modrej karty). V roku 2021 bolo vydaných 3 247 a v roku 2022 3 385 potvrdení pre ŠPTK s dosiahnutým vysokoškolským vzdelaním podľa § 21b zákona o službách zamestnanosti (na účel vydania jednotného povolenia). Predpokladáme, že návrhom na úpravu podmienok, ako napr. predĺženie obdobia platnosti zo 4 na 5 rokov a zníženie mzdového prahu, bude motivovať ŠPTK na uprednostnenie modrej karty pred jednotným povolením. Zároveň možno očakávať, že u niektorých ŠPTK, ktorí majú udelený prechodný pobyt na účel zamestnania, môže dôjsť po skončení platnosti tohto prechodného pobytu k prechodu na modrú kartu (ak napríklad zostávajúce obdobie do udelenia dlhodobého pobytu sú 4 roky).

1. konanie o vydanie modrej karty štátnemu príslušníkovi tretej krajiny, ktorý má udelené národné vízum a ktorý bude zamestnaný na tom istom pracovnom mieste.

Dňa 1.4.2022 nadobudlo účinnosť Nariadenie vlády Slovenskej republiky č. 521/2021 Z. z. o záujme Slovenskej republiky udeliť národné vízum vysokokvalifikovaným štátnym príslušníkom tretích krajín. V súlade s podmienkami v zmysle tohto nariadenia je možné udeliť národné vízum ŠPTK na účel zamestnania alebo na účel hľadania si zamestnania na území SR, ak ide o ŠPTK, ktorý je absolventom slovenskej alebo českej vysokej školy alebo absolventom jednej z top 500 vysokých škôl a univerzít podľa prílohy č. 1 k tomuto nariadeniu, alebo dosiahol vysokoškolské vzdelanie a bude zamestnaný v zamestnaní podľa prílohy č. 2 k tomuto nariadeniu. Národné vízum sa udeľuje na obdobie jedného roka, počas ktorého môže ŠPTK požiadať o udelenie modrej karty alebo prechodného pobytu na účel zamestnania. K 31.10.2023 bolo udelených 195 národných víz podľa podmienok tohto nariadenia.

Dňa 23.7.2022 nadobudlo účinnosť Nariadenie vlády Slovenskej republiky č. 269/2022 Z. z. o záujme Slovenskej republiky udeliť národné vízum relokovaným štátnym príslušníkom tretej krajiny a ich rodinným príslušníkom. V súlade s podmienkami v zmysle tohto nariadenia je možné udeliť národné vízum ŠPTK, ktorý na základe presunu z podniku zahraničnej osoby alebo organizačnej zložky podniku zahraničnej osoby zriadenej mimo územia Slovenskej republiky bude zamestnaný u zamestnávateľa, ktorý je podnikom rovnakej zahraničnej osoby alebo organizačnou zložkou podniku rovnakej zahraničnej osoby zriadenou na území Slovenskej republiky a ktorý bude vykonávať funkciu vedúceho zamestnanca alebo odborníka vyžadujúcu mimoriadne odborné vedomosti, zručnosti, schopnosti, poznatky, kvalifikáciu a skúsenosti nevyhnutné na prevádzku alebo manažment, a zároveň jeho dohodnutá mzda dosiahne najmenej dvojnásobok priemernej mzdy zamestnanca v hospodárstve Slovenskej republiky. Národné vízum sa udeľuje na obdobie jedného roka, ale možno ho udeliť aj opakovane. Počas tohto obdobia môže ŠPTK požiadať o udelenie modrej karty alebo prechodného pobytu na účel zamestnania. K 31.10.2023 bolo udelených 170 národných víz relokovaným zamestnancom podľa podmienok tohto nariadenia.

V rámci výpočtu sa vychádza z počtu vydaných potvrdení v rokoch 2021 a 2022 – t. j. 6 632, ročne priemerne 3 300 potvrdení s tomu predchádzajúcou povinnosťou nahlásiť voľné pracovné miesto (podľa druhého bodu vyššie) a z počtu udelených národných víz (podľa tretieho bodu vyššie, spolu 365). V priemere ide zároveň o cca 699 subjektov ročne. Výsledná ročná frekvencia predstavuje v priemere 5 nahlásení voľného pracovného miesta. Čas potrebný na vyplnenie jednej nahlášky voľného pracovného miesta je cca 5 minút.

**Zvýšenie administratívnej záťaže zamestnávateľov v súvislosti so zasielaním žiadostí o vydanie potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu (na účel udelenia modrej karty), a potvrdenia o možnosti obsadenia voľného pracovného miesta (na účel udelenia prechodného pobytu na účel zamestnania) úradu PSVR**

Navrhuje sa nasledovná zmena procesu pri udeľovaní modrých kariet (§ 37 a nasl. zákona č. 404/2011 Z. z. v prepojení na § 21a zákona č. 5/2004 Z. z.) a prechodného pobytu na účel zamestnania (§ 23 a 31 a nasl. zákona č. 404/2011 Z. z. v prepojení na § 21b zákona č. 5/2004 Z. z.): zamestnávateľ si najskôr na úrade PSVR vopred overí možnosť obsadenia pracovného miesta ŠPTK a požiada výlučne elektronicky (cez ústredný portál verejnej správy) úrad PSVR o vydanie potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu alebo potvrdenia o možnosti obsadenia voľného pracovného miesta (spolu ďalej len „potvrdenie“). Úrad PSVR následne vydá potvrdenie obsahujúce súhlas alebo nesúhlas s obsadením, a zašle ho výlučne elektronicky (cez ústredný portál verejnej správy) zamestnávateľovi a zároveň útvaru Policajného zboru (cudzineckej polícii) a Ministerstvu zahraničných vecí a európskych záležitostí SR v závislosti od toho, ktorý z príslušných orgánov zamestnávateľ označí v žiadosti o vydanie potvrdenia. V prípade vyjadreného súhlasu môže zamestnávateľ kontaktovať ŠPTK, ktorý si môže podať žiadosť o udelenie prechodného pobytu alebo modrej karty na príslušný útvar Policajného zboru alebo na príslušný zastupiteľský úrad.

V rámci výpočtu sa vychádza z prítoku vydaných potvrdení o možnosti obsadenia voľného pracovného miesta podľa § 21a a § 21b zákona o službách zamestnanosti za rok 2022, čo predstavuje 22 196 vydaných potvrdení. V priemere sa to týka cca 2 796 subjektov ročne, to znamená cca 8 žiadostí o vydanie potvrdenia o možnosti obsadenia voľného pracovného miesta ročne na jeden subjekt. Čas potrebný na vyplnenie jednej žiadosti o vydanie potvrdenia je cca 5 minút.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Goldplating nebol identifikovaný.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predkladaný návrh zákona bol konzultovaný so zástupcami [sekcie konkurencieschopnosti odborom zlepšovania podnikateľského prostredia Ministerstva hospodárstva Slovenskej republiky a Asociácie priemyselných zväzov a Zväzu automobilového priemyslu Slovenskej Republiky.](http://www.azzz.sk/) Konzultácie sa na základe podnetov zástupcov uvedených subjektov sústredili   
na podrobné vysvetlenie a odôvodnenie navrhovaných zmien, najmä k:

* zavedeniu elektronickej forme komunikácie medzi Ministerstvom hospodárstva Slovenskej republiky a Ministerstvom vnútra Slovenskej republiky (policajnými útvarmi) v súvislosti s posudzovaním podnikateľských zámerov, ktoré predkladajú žiadatelia o udelenie prechodného pobytu na účel podnikania,
* zmene systému udeľovania prechodného pobytu na účel zamestnania.

Konzultácie prebiehali písomnou komunikáciou v trvaní 2 dní.

Výsledkom konzultácií bolo:

- zavedenie elektronickej formy komunikácie medzi Ministerstvom hospodárstva Slovenskej republiky a Ministerstvom vnútra Slovenskej republiky (policajnými útvarmi),

- návrh riešenia k zmene systému zamestnávania štátnych príslušníkov tretích krajín, najmä vo vzťahu k nedostatkovým profesiám.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?* ***Nie.***

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?* ***Nie.***

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?* ***Nie.***

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?* ***Nie.***

*Ovplyvňuje zmena regulácie inovácie, vedu a výskum?* ***Nie.***

*Ak bol identifikovaný goldplating, prispieva k zníženiu konkurencieschopnosti a produktivity?* ***Nie.***

*Akým spôsobom?* ***Nie.***

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?* ***Nie.***

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje X nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

**Pozitívne vplyvy na podnikateľské prostredie:**

1. Navrhovaná právna úprava upravuje súčasný právny stav pre štátnych príslušníkov tretích krajín, ktorí žiadajú o obnovenie prechodného pobytu na účel podnikania. V prípadoch, kedy štátny príslušník tretej krajiny v momente podania žiadosti o obnovenie prechodného pobytu na účel podnikania bude mať evidované nedoplatky a pohľadávky v intenciách § 34 ods. 5 zákona o pobyte cudzincov, navrhovaná právna úprava poskytne štátnemu príslušníkovi tretej krajiny 10 dní na úhradu nedoplatkov od momentu podania žiadosti o obnovenie prechodného pobytu. Navrhovanou právnou úpravou sa vychádza v ústrety tým štátnym príslušníkom tretích krajín, ktorí z určitých dôvodov nemali vedomosť o nedoplatkoch a pohľadávkach voči ich osobe, alebo tým, ktorí z objektívnych dôvodov ku dňu podania žiadosti nevedeli tieto nedoplatky a pohľadávky uhradiť. V prípade, ak štátni príslušníci tretích krajín tieto nedoplatky a pohľadávky uhradia do 10 dní od podania žiadosti o obnovenie prechodného pobytu na účel podnikania, nebude táto skutočnosť dôvodom na zamietnutie žiadosti o obnovenie prechodného pobytu.
2. Navrhovaná právna úprava nadväzuje na odporúčania schengenskej hodnotiacej komisie, aby zákazy vstupu systematicky sprevádzali rozhodnutia o návrate, ktoré neposkytujú lehotu na dobrovoľný odchod, v súlade s čl. 11 ods. 1 smernice Európskeho parlamentu a Rady 2008/115/ES o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území ruší povinnosť policajného útvaru určiť v rozhodnutí o administratívnom vyhostení lehotu na vycestovanie na základe žiadosti štátneho príslušníka tretej krajiny a súčasne sa ruší povinnosť policajného útvaru písomne poučiť štátneho príslušníka tretej krajiny o možnosti požiadať o určenie lehoty na vycestovanie ako aj o dôsledkoch nepožiadania o určenie tejto lehoty.
3. Navrhovaná právna úprava ruší povinnosť predloženia dvoch fotografií k žiadosti o pobyt a elektronizácii administratívnych procesov, vďaka ktorým žiadatelia o pobyt nebudú nútení opakovane navštevovať policajné útvary z dôvodu prevzatia nového dokladu o pobyte.
4. Navrhovaná právna úprava predpokladá navýšenie štátneho rozpočtu. V rámci navrhovanej právnej úpravy sa zavádza doručenie dokladu o pobyte na adresu žiadateľa v každom jednom prípade, pričom v doterajšej praxi išlo o doručenie dokladu o pobyte na adresu výlučne len na žiadosť cudzinca. Z uvedeného dôvodu sa hodnota správneho poplatku za vydanie dokladu o pobyte navyšuje o poplatok za doručenie dokladu o pobyte na adresu žiadateľa.
5. Navrhovaná právna úprava zakladá pozitívny vplyv pre zamestnávateľov z hľadiska zastabilizovania ŠPTK na danom pracovnom mieste a zníženia administratívnej záťaže v súvislosti s nahlasovaním voľného pracovného miesta. Pokiaľ má ŠPTK udelený prechodný pobyt na účel zamestnania, tzv. jednotné povolenie na 2 roky, pri obnove pechotného pobytu zamestnávateľ má povinnosť nahlásiť voľné pracovné miesto, ktoré chce obsadiť ŠPTK, úrad PSVR pri vydávaní potvrdenia podľa § 21b zákona o službách zamestnanosti skúma situáciu na trhu práce. V súvislosti s transpozíciu smernice sa predlžuje obdobie platnosti modrej karty najviac na 5 rokov tak, aby umožňovala plynulé splnenie podmienky najmenej 5 ročného pobytu potrebnej na udelenie trvalého pobytu pre ŠPTK. V porovnaní so súčasným nastavením podmienok na vydanie modrej karty a udelenie jednotného povolenia v rámci aplikačnej praxe vnímame, že na základe jednotného povolenia sú obsadzované aj vysokokvalifikované pozície, a to také, ktoré by spĺňali podmienky na vydanie modrej karty. Podľa štatistických údajov UPSVR bolo v roku 2021 vydaných 17 a v roku 2022 18 potvrdení podľa § 21a zákona o službách zamestnanosti (na účel vydania modrej karty). V roku 2021 bolo vydaných 3 247 a  v roku 2022 3 385 potvrdení pre ŠPTK s dosiahnutým vysokoškolským vzdelaním podľa § 21b zákona o službách zamestnanosti (na účel vydania jednotného povolenia). Predpokladáme, že uvedené predĺženie lehoty na 5 rokov a zníženie mzdového prahu bude motivovať ŠPTK na uprednostnenie modrej karty pred jednotným povolením. V takom prípade v rámci 5 ročného obdobia nebude potrebné dvakrát požiadať o obnovu predchodeného pobytu na účel zamestnania, dvakrát nahlásiť voľné pracovné miesto, čím sa zníži administratívna záťaž pre zamestnávateľa vo vzťahu ku konkrétnemu pracovnému miestu obsadenému ŠPTK s vydanou modrou kartou na 5 rokov. Zároveň možno očakávať, že u niektorých ŠPTK, ktorí majú udelený prechodný pobyt na účel zamestnania, môže dôjsť k prechodu po skončení tohto prechodného pobytu na modrú kartu (ak napríklad zostávajúce obdobie do udelenia trvalého pobytu sú 4 roky).
6. Navrhovaná právna úprava zakladá pozitívny vplyv na podnikateľské prostredie spočívajúci v uvoľnení podmienok prístupu vysokokvalifikovaných ŠPTK k tzv. modrej karte v spojení predĺžením obdobia, na ktoré sa modrá karta vydáva (zo 4 rokov na 5 rokov). Uvedená úprava je spojená s pozitívnym goldplatingom, nakoľko týmto spôsobom sa jednak zatraktívňuje modrá karta a zároveň sa tým znižuje počet návštev na policajnom útvare za účelom jej obnovenia, čo má za následok zníženie administratívnej záťaže. V rámci transpozície smernice dochádza k uvoľneniu podmienok spočívajúcich v znížení mzdového prahu (z 1,5 násobku priemernej mzdy na 1,2 násobok priemernej mzdy a výšku priemernej mzdy, ak ide o absolventa školy), v prípade vybraných IT zamestnaní sa za vzdelanie bude považovať aj prax získaná v uvedenom zamestnaní. Uvedené úpravy predstavujú uľahčenie prístupu k modrej karte, ktorá v spojení s predlžením obdobia, na ktoré sa vydáva, má za cieľ zabezpečiť udržateľnosť vysokokvalifikovanej pracovnej sily zo zahraničia. Samotné úpravy neboli vyhodnotené ako regulácie znižujúce náklady (out regulácie), nakoľko sa nepredpokladá faktické zníženie miezd zamestnancov pracujúcich na vysokokvalifikovaných pozíciách. Aktuálne títo zamestnanci (z dôvodu vyššej prístupnosti) pracujú na základe tzv. jednotného povolenia alebo na základe udelených národných víz. Mzdy týchto vysokokvalifikovaných zamestnancov prevyšujú novo navrhovaný mzdový prah, pričom pri potenciálnom prechode na modrú kartu sa neočakáva zníženie miezd zamestnancov (dôvodom zníženia mzdy nemôže byť výlučne prechod na modrú kartu). Rovnako sa nepredpokladá nižšie nastavenie miezd pri nových zamestnancov, nakoľko sa mzdy na pracovnom trhu vo vysokokvalifikovaných pozíciách pohybujú nad novo navrhovanými mzdovými prahmi. Z faktického hľadiska tak nedôjde úpravou mzdového prahu k zníženiu mzdových nákladov u zamestnávateľa, preto regulácia nebola napriek jej pozitívnemu vplyvu vyhodnotená ako tzv. out regulácia.
7. Navrhovaná právna úprava zakladá pozitívny vplyv na podnikateľské prostredie pri zamestnávaní ŠPTK. V súčasnosti je proces nastavený tak, že pred podaním žiadosti ŠPTK o udelenie prechodného pobytu na účel zamestnania alebo modrej karty, je zamestnávateľ povinný v stanovenej lehote nahlásiť úradu PSVR voľné pracovné miesto. Následne, po podaní žiadosti ŠPTK cudzinecká polícia zašle úradu PSVR žiadosť o vydanie potvrdenia o možnosti obsadenia voľného pracovného miesta. V prípade, ak sa ŠPTK v čase podania žiadosti už nachádza na Slovensku a úrad vydá nesúhlasené potvrdenie, musí sa vrátiť späť do svojej krajiny. Návrh na „otočenie“ procesu udeľovania prechodného pobytu na účel zamestnania a modrej karty má za cieľ zníženie administratívnej a časovej záťaže tak na strane žiadateľov, ako aj na strane štátu. Zamestnávateľ si vopred na úrade PSVR overí možnosť obsadenia pracovného miesta ŠPTK (bez potreby vycestovania ŠPTK). Žiadosť zašle na úrad PSVR (výlučne elektronicky cez ÚPVS), ktorý následne overí splnenie zákonných podmienok a vydá potvrdenie obsahujúce súhlas alebo nesúhlas s obsadením VPM. Potvrdenie úrad zasiela (výlučne elektronicky cez ÚPVS) cudzineckej polícii a MZVaEZ SR, ako aj zamestnávateľovi. ŠPTK si žiadosť o prechodný pobyt na účel zamestnania alebo žiadosť o udelenie modrej karty môže požiadať len vtedy, ak úrad vydal súhlasné potvrdenie. Keďže cudzinecká polícia, ako aj MZVaEZ SR budú mať aktuálne informácie o vydanom súhlasnom potvrdení, môžu rýchlejšie konať v samotnom rozhodovaní o udelené prechodného pobytu alebo modrej karty. Zároveň sa eliminujú konania v prípadoch, ak bolo vydané nesúhlasné stanovisko, pretože v tomto prípade konanie ani nezačne.
8. Navrhovaná úprava zefektívňuje proces udeľovania prechodného pobytu na účel zamestnania, vrátane vydávania modrej karty, a to predradením vyjadrenia úradu práce, sociálnych vecí a rodiny k možnosti obsadenia voľného pracovného miesta, resp. voľného pracovného miesta ktoré zodpovedá vysokokvalifikovanému zamestnaniu. Štátny príslušník tretej krajiny môže o udelenie prechodného pobytu na účel zamestnania, vrátane modrej karty, požiadať až po vydaní súhlasného stanoviska úradu práce, sociálnych vecí a rodiny, čo znamená väčšiu právnu istotu tak pre žiadateľa ako aj samotného zamestnávateľa. Taktiež sa navrhuje, aby zamestnávateľ mohol štátneho príslušníka tretej krajiny zamestnávať už odo dňa prijatia jeho žiadosti o prechodný pobyt na účel zamestnania alebo žiadosti o vydanie modrej karty, spolu so všetkými náležitosťami, policajným útvarom alebo na zastupiteľskom úrade, čo významným spôsobom urýchľuje možnosť štátneho príslušníka tretej krajiny vstúpiť na slovenský trh práce.
9. Navrhovaná právna úprava zakladá pozitívny vplyv v súvislosti so zavedením možnosti vykonávať samostatnú zárobkovú činnosť počas doby trvania dočasnej ochrany v súlade s čl. 12 Smernice Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)